Կարևոր խնդիր եմ համարում Թուրքիայի հետ Հայաստանի սահմանների պաշտպանությունը: Դեռ 1942թ. ամռանը շատ հավանական էր Ֆաշիստական Գերմանիայի դաշնակից Թուրքիայի զորքերի ներխուժումը Հայաստան: Այդ ժամանակ Թուրքիան իր ունեցած 48 դիվիզիաներից 26-ը մոտեցրել էր Հայաստանի սահմաններին (որոնք տեղաբաշխված էին Վան-Երևան, Ղարս-Լենինական ուղղություններով): Թուրքական զորքերը նպատակ ունեին ներխուժել Արարատյան և Շիրակի դաշտավայրեր: Այդ պատճառով ռազմաշինարարական պաշտպանությունը կատարվում էր Արարատ-Հոկտեմբերյան-Թալին, Արևիկ-Լենինական, Ամասիա-Ղուկասյան ուղղություններով, և ստեղծվեցին սահմանապահներին աջակցող երիտասարդական բրիգադներ: Հենց այդ օրերին էլ Հայաստանում մտցվեց ռազմական դրություն: Այդ նույն թվականին պաշտպանական բնագծեր կառուցեցին Լոռի, Դիլիջան, Սևան և մյուս շրջաններում թշնամու պարաշուտիստ-վնասարարների դեմ գործուն պայքար կազմակերպելու համար: